text: Cykelstjerner duellerer i byens gader
  22 juni 2017 kl. 11.36
  Feltet til DM i cykling rummer en række danske topcykelryttere, når DM finder sted i Grindsted fra torsdag.
  Grindsted samles i disse dage til cykelfest, når byen er vært for DM i cykling.
  Torsdag åbner DM i Cykling med enkeltstart for både herre- og damejunior og seniorer. Fredag er der både paraenkeltstart og –landevejsløb, mens der lørdag og søndag bliver kørt linjeløb for både herrer og damer.
  Og skulle man have lyst til at se dygtige, danske cykelryttere, så er der alle muligheder for netop det hen over de næste dage i Grindsted. Dannebrogstrøjen er nemlig særdeles attraktiv, og derfor stiller prominente navne som Michael Valgren, Chris Anker Sørensen, Matti Breschel på herresiden samt de vejlensiske brødre Rasmus og Thomas Guldhammer og på kvindesiden blandt andre Amalie Dideriksen, der er verdensmester i netop linjeløb.
  Se startlisterne her.
  Du kan finde mere info om DM i cykling på arrangementets hjemmeside.
  Program for DM i cykling:
  TORSDAG D. 22/6:Klokken 14: Enkeltstart Dame junior (14,5 km.)Klokken 14:20: Enkeltstart Herre junior (28,1 km.)Klokken 16:45: Enkeltstart Dame Elite (28,1 km.)Klokken 17:30: Enkeltstart Herre Elite (40 km.)FREDAG D. 23/6:Klokken 15:30: Enkeltstart Para DM (3,8 km.)Klokken 18:00: Samlet start Para DM (Kører i en time + en omgang på enkeltstartsstrækning)LØRDAG D. 24/6:Klokken 9:00: Samlet start for herre junior (127,5 km.)Klokken 13:00: Samlet start for dame elite (127,5 km.)SØNDAG D. 25/6:Klokken 9:00: Motionsløb på DM-ruten (68 km.)Klokken 12:30: Samlet start for herre elite (219 km.).
  Politiet råder bilister til at vælge alternative ruter, når de bevæger sig rundt i området i disse dage.
  Øget cykeltrafik omkring Grindsted 22.-25. juni til DM i Landevejscykling. Ruter spærret for anden trafik. Planlæg alternativ rute #politidk pic.twitter.com/Bz2FLBk9zi
  
  